**ROMÂNIA**

**JUDEŢUL CLUJ**

**CONSILIUL JUDEŢEAN**

**PREȘEDINTE**

**D I S P O Z I Ţ I A**

**Nr. 195 din 24 martie 2020**

**pentru modificarea Dispoziției Președintelui Consiliului Județean Cluj nr. 60/2020 privind aprobarea Normelor procedurale pentru achiziţionarea unor servicii de creditare bancară, în vederea contractării unui împrumut în valoare de maxim 200.000.000 lei, destinat finanţării obiectivelor de investiţii de interes public judeţean**

Preşedintele Consiliului Judeţean Cluj,

Având în vedere Referatul Direcţiei Generale Buget-Finanțe, Resurse Umane cu nr. 10971 din 23.03.2020 prin care se propune modificarea Dispoziției Președintelui Consiliului Județean Cluj nr. 60/2020 privind aprobarea Normelor procedurale pentru achiziţionarea unor servicii de creditare bancară, în vederea contractării unui împrumut în valoare de maxim 200.000.000 lei, destinat finanţării obiectivelor de investiţii de interes public judeţean ;

Ținând cont de prevederile:

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Hotărârii Consiliului Județean Cluj nr. 10/31.01.2020 privind aprobarea contractării unei finanţări rambursabile interne/externe în valoare de maxim 200.000.000 lei, în vederea finanțării unor obiective de investiții de interes public județean;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2 alin. (2) și ale art. 29 alin. (1) lit. f) din Legea privind achiziţiile publice nr. 98/2016, cu modificările și completările ulterioare;
* Hotărârii Guvernului nr. 395/2016pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016 98 10 201 0 17>Legea nr. 98/2016 privind achiziţiile publice;
* Decretului Președintelui României nr. 195/2020 privind instituirea stării de urgență pe teritoriul României, încuviințat prin Hotărârea Parlamentului României nr. 3/2020;
* Ordonanța Militară nr. 1/17.03.2020 privind unele măsuri de primă urgenţă care privesc aglomerările de persoane şi circulaţia transfrontalieră a unor bunuri, cu modificările și completările ulterioare;
* Ordonanța Militară nr. 2/21.03.2020 privind măsuri de prevenire a răspândirii COVID-19;

În temeiul competențelor stabilite prin art. 196 alin. (1) lit. b) din Ordonanța de urgență

a Guvernului nr. 57/2019 privind Codul administrativ,cu modificările și completările ulterioare;

**d i s p u n e :**

**Art. I.** Anexa laDispoziția Președintelui Consiliului Județean Cluj nr. 60/2020 privind aprobarea Normelor procedurale pentru achiziţionarea unor servicii de creditare bancară, în vederea contractării unui împrumut în valoare de maxim 200.000.000 lei, destinat finanţării obiectivelor de investiţii de interes public judeţean, modificată prin Dispoziția nr. 117/2020 se modifică după cum urmează:

**1**. la articolul 4, punctul B - Etapa a II-a - Negocierea ofertelor de finanțare litera a) se modifică și va avea următorul conținut:

„ a) La data și ora stabilită în Invitația de participare la Etapa a II-a va avea loc negocierea ofertelor financiare cu ofertanții ale căror oferte au fost declarate admisibile prin sistem videoconferință”.

**2.** la articolul 4, punctul B - Etapa a II-a - Negocierea ofertelor de finanțare după litera e) se introduce litera f) care va avea următorul conținut:

“f) Procesul verbal de negociere va fi redactat de Comisia de Evaluare și va fi semnat de către părți prin semnătură olografă și/sau prin semnătură confirmată prin mijloace electronice, în funcție de locul desfășurării activității.”

**Art. II.** Documentația de atribuire elaborată pentru achiziția serviciilor de creditare bancară se va modifică corespunzător cu prevederile prezentei dispoziții.

**Art. III.** Cu punerea în aplicare a prevederilor prezentei dispoziţii se încredinţează Direcţia Dezvoltare și Investiţii.

**Art. IV.** Prezenta dispoziţie se comunică prin intermediul secretarului general al judeţului, în termenul prevăzut de lege, Direcţiei Generale Buget Finanţe, Resurse Umane, Direcţiei Dezvoltare și Investiţii, precum şi Prefectului Judeţului Cluj.

**Contrasemnează:**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE, Simona GACI**